Հայտարարություն
Հայաստանի Հանրապետության պետական վերահսկողական ծառայությունը   հայտարարում է մրցույթ՝ ներկայացված ծրագրով նախատեսված փորձագետի աշխատանքների իրականացման համար
Ծրագրով նախատեսված աշխատանքների համառոտ նկարագիրը ․
Փորձագետը իրեն հանձնարարված ոլորտում իրականացնում և աջակցում է՝
1. մշակում է իրավական ակտերի նախագծեր, ներկայացնում է Հայաստանի Հանրապետության պետական վերահսկողական ծառայության (այսուհետ` Ծառայություն) գործունեության ոլորտներին առնչվող՝ Հայաստանի Հանրապետության օրենքների, Հայաստանի Հանրապետության կառավարության որոշումների, Հայաստանի Հանրապետության Վարչապետի որոշումների և այլ իրավական ակտերի նախագծերի, ինչպես նաև առանձին հարցերի հետ կապված եզրակացություններ և առաջարկություններ,
2. իրականացում է մշտադիտարկումներ Ծառայության գործունեությանը վերապահված ոլորտներում օրինականության վերահսկողության մասով ստացված տեղեկությունների, դիմումների, բողոքների, առաջարկությունների, փաստաթղթերի ուսումնասիրության, վերլուծության, ամփոփման և ՀՀ վարչապետին առաջարկություններ ներկայացնելու նպատակով,
3. իրականացնում է վարչությանը մակագրված-հասցեագրված դիմում-բողոքներին և գրություններին օրենքով սահմանված կարգով ընթացք տալու համար անհրաժեշտ բոլոր աշխատանքները,
4. իրականացնում է խորհրդատվության տրամադրման աշխատանքներ համապատասխան ոլորտը կարգավորող իրավական ակտերի վերաբերյալ Ծառայության կառուցվածքային ստորաբաժանումներին,
5. տրամադրում է մասնագիտական կարծիք ուսումնասիրությունների ընթացքում առաջացող հարցերի վերաբերյալ,
6.  ներկայացնում է ուսումնասիրությունների արդյունքների հիման վրա կազմված տեղեկանքների վերաբերյալ համապատասխան վերլուծություններ կամ առաջարկություններ,
7․ ներկայացնում է ամփոփ վերլուծություն իր կողմից կատարված աշխատանքների վերաբերյալ։

Փորձագետը նախատեսվում է ներգրավել պայմանագիր կնքելու օրվանից վեց ամիս ժամկետով։

Փորձագետի պարտականությունները`

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» օրենքով և պայմանագրով իրեն վերապահված պարտականությունները:

Փորձագետին ներկայացվող պահանջները՝

- Փորձագետը պետք է ունենա իրավագիտություն մասնագիտությամբ բարձրագույն կրթություն, համակարգչով և ժամանակակից այլ տեխնիկական միջոցներով աշխատելու ունակություն:

Փաստաթղթերի ներկայացման վերջնաժամկետն է` 2020 թվականի հունիսի 18-ը։
Աշխատանքի վայրը՝ ք. Երևան, Մաշտոցի 47, հեռ. 010-31-31-88, էլ. փոստ՝ hr@supervision.am 

[bookmark: _GoBack]	Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

	Ընտրությունը կատարվում է դիմում ներկայացրած քաղաքացիների փաստաթղթերի հիման վրա՝ հարցազրույցի միջոցով։
Դիմող ՀՀ քաղաքացիները Ծառայություն պետք է ներկայացնեն հետևյալ փաստաթղթերը՝
1. գրավոր դիմում (դիմումի ձևը կցվում է).
2. անձնագրի և հանրային ծառայության համարանիշը հավաստող փաստաթղթի պատճենները.
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները).
4. աշխատանքային գրքույկի պատճենը (առկայության դեպքում).
5. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք.
6. մեկ լուսանկար 3x4 սմ չափսի.
7. ինքնակենսագրական (CV):
ՀՀ քաղաքացին փաստաթղթերը ներկայացնում է անձամբ կամ Ծառայության պաշտոնական էլեկտրոնային փոստի միջոցով:

Փաստաթղթերն ընդունվում են ամեն օր՝ ժամը 9:30-ից մինչև 12:30-ը, բացի Շաբաթ և կիրակի օրերից:
Լրացուցիչ տեղեկություններ ստանալու համար կարող եք դիմել Ծառայություն /ք.Երևան, Մաշտոցի 47, հեռ. 010 31-31-88, էլ. փոստ՝ hr.@supervision.am/:
ՀՀ պետական վերահսկողական ծառայության 
գլխավոր քարտուղարի պաշտոնակատար
Անի Բաղդասարյանին  
                                                                                                                    

 
քաղաքացի --------------------------------------------------- ից
                                                                                                    (անունը, ազգանունը)
 
---------------------------------- հեռախոսահամարը
 
------------------------------------ էլեկտրոնային հասցեն
 
Դ Ի Մ ՈՒ Մ
 
Ծանոթանալով հայտարարությանը՝ ներկայացնում եմ որպես փորձագետ ներգրավվելու համար անհրաժեշտ փաստաթղթերի պատճենները` 
1. Անձնագրի (ՀԾ համարանիշ) _____________________________________ էջ.
2. Դիպլոմի (դիպլոմների) __________________________________________ էջ.
3. Աշխատանքային գործունեությունը հավաստող փաստաթղթի _______  էջ.
4. Զինվորական գրքույկի (առկայության դեպքում) _____________________էջ.
5. Այլ _____________________________________________________________ էջ:
Առդիր _ _ _ էջ:
 
------------------------------------------------------------------
                                                                                                                                                (ստորագրությունը, անունը, ազգանունը) 
 
___________________________________
                                                                                                                                        (դիմումը ներկայացնելու ամսաթիվը)
 
Նախազգուշացված եմ փորձագետի պաշտոնում նշանակվելու դեպքում կեղծ տվյալներ և փաստաթղթեր ներկայացնելու համար զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին:

